Kiso (Nagano, qishloq). Yaponiyaning Nagano prefekturasida joylashgan qishloq. 2019-yil 1-aprel holatiga koʻra, qishloqda 1116 ta xonadonda 2877 nafar aholi istiqomat qilgan va aholi zichligi har kvadrat kilometrga 20 nafardan toʻgʻri keladi. Qishloqning umumiy maydoni 140,50 kvadrat kilometr (54,25 mi²) ni tashkil etadi. Geografiyasi. Kiso Nagano prefekturasining gʻarbiy markazida, Kiso daryosi vodiysida joylashgan. Iqlimi. Qishloqda yozi salqin va nam, qishi esa kuchli qor yogʻishi bilan ajralib turadigan iqlim mavjud (Köppen iqlim tasnifi "Dfb"). Kisoda oʻrtacha yillik harorat 5,7 °C ni tashkil etadi. Yillik oʻrtacha yogʻin miqdori 1860 mm boʻlib, sentyabr esa eng seryogʻin oy hisoblanadi. Avgustda eng yuqori harorat 18,6 °C, eng past harorati esa yanvarda, −6,7 °C atrofida boʻladi. Demografiyasi. Yaponiya aholini roʻyxatga olish maʼlumotlariga koʻra, Kiso qishlogʻining aholisi soni soʻnggi 30 yil ichida kamaygan. Tarixi. Kiso qishlogʻi sobiq Shinano viloyati hududida joylashgan. Hudud Yabuhara-juku, Edo davrida Edoni Kioto bilan bogʻlaydigan Nakasendo avtomagistralidagi post stansiyasi vazifasini bajargan. Hozirgi Kiso qishlogʻi 1889-yil 1-aprelda zamonaviy munitsipalitetlar tizimining oʻrnatilishi bilan bunyod etilgan. Iqtisodiyoti. Kiso qishlogʻining asosiy iqtisodiyot manbai qishloq xoʻjaligi va turizm hisoblanadi. Qishloqsa tarixiy inshootlar u qadar koʻp emas. Lekin Mizukizava tabbiyoʻrmon zonasi turistlarni oʻziga jalb qiladi. Yabuhara jinja va Gakuraku-ji ibodatxonasi qishloqdagi tarixiy ahamiyatga molik hudud hisoblanadi. Haftaning yakshanba kunlari rassomlar bogʻi nomli koʻrgazma tashkil etiladi.